open-index/open-wikipedia-markdown huggingface dataset:
Vea (homónimos)

O termo **Vea** pode referirse a:

***Vea** é un vaso sanguíneo polo que circula o sangue desde os diferentes órganos e tecidos do organismo ó corazón;
***Vea**, depósito subterráneo estreito e longo, **filón**, **veta**; tamén o depósito subterráneo de auga, **mina**;
***Vea**, liña de distinto material ou cor, que destaca no conxunto do que forma parte, por exemplo na madeira, **veta**.

Como topónimo, pode referirse a:

;En Galiza
***San Xiao de Vea**, parroquia do concello da Estrada;
***San Xurxo de Vea**, parroquia do concello da Estrada;
****O Souto de Vea**, lugar de dita parroquia;
***Santa Cristina de Vea**, parroquia do concello da Estrada;
****Riba de Vea**, lugar de dita parroquia;
***Santo André de Vea**, parroquia do concello da Estrada;
***Tras Vea**, lugar da parroquia de Cesar, no concello de Santiago de Compostela;
***A Ponte Navea**, lugar da parroquia de San Xoán de Río, no concello de San Xoán de Río;
***Palavea**, lugar da parroquia de Elviña, no concello da Coruña;
***Pontevea**, lugar da parroquia de Reis, no concello de Teo.

;Fóra de Galiza

;En Castela e León
***Vea**, antigo concello, hoxe despoboado, da provincia de Soria.
The Diary of Anne Frank (serie de televisión)

***The Diary of Anne Frank*** é unha adaptación da BBC, en asociación con France 2, do libro *The Diary of a Young Girl*, escrito por Deborah Moggach.

Comezouse a gravar no outubro de 2007, no Reino Unido, e emitiuse do 5 ao 9 de xaneiro do 2009 en cinco episodios de media hora.

## Elenco 
* Ellie Kendrick - Anne Frank
* Iain Glen - Otto Frank
* Tamsin Greig - Edith Frank
* Felicity Jones - Margot Frank
* Nicholas Farrell - Mr Dussel
* Kate Ashfield - Miep Gies
* Lesley Sharp - Mrs Van Daan
* Geoff Breton - Peter Van Daan
* Ron Cook - Hermann Van Daan
* Tim Dantay - Mr Kugler

## Notas
Benito Zambrano

**Benito Zambrano Tejero**, nado en Lebrija o 20 de marzo de 1965, é un guionista e director de cine andaluz.

## Traxectoria 
En Lebrija, a súa localidade natal, é popular e o seu alcume é Benito "el Gamba". Foi estudante de Arte Dramática en Sevilla e graduouse na Escola Internacional de Cine e Televisión de San Antonio de los Baños, Cuba. A súa película *Solas* obtivo cinco premios Goya: mellor dirección novel, mellor interpretación feminina secundaria, mellor actor revelación, mellor actriz revelación e mellor guión orixinal.

## Filmografía 
### Curtametraxes 
* *La última humillación* (1987)
* *Un niño mal nacido* (1989)
* *¿Quién soy yo?* (1988)
* *Melli* (1990)

### Mediametraxes e longametraxes 
* *¿Para qué sirve un río?* (1991)
* *Los que se quedaron* (1993)
* *El encanto de la luna llena* (1995)
* *Solas* (1998)
* *Padre Coraje* (2002)
* *Habana Blues* (2005)
* *La voz dormida* (2011)
* *Intemperie* (2019)
* *Pan de limón con semillas de amapola* (2021)
Gay Club

***Gay club*** é unha película española dirixida por Tito Fernández que se estreou o 12 de marzo de 1981.

## Sinopse 
Un grupo de amigos homosexuais intenta montar un club gai nunha aldea de Andalucía, encontrando a oposición do cacique local, que tratará de impedilo cos seus medios.

## Elenco 
* Josele Román
* Francisco Algora
* Isabel Luque
* Antonio Medina
* José Álvarez
* Rafael Alonso Ochoa
* José Lifante
* Manuel Alexandre
* Antonio Gamero
* José María Guillén
* Carlos Larrañaga
* Florinda Chico
* José María Caffarel
* José Manuel Cervino
* Carmen Martínez Sierra
* Joaquín Pamplona
* Julián Navarro
* Fernando Chinarro
* Sergio Mendizábal
* Luis Ciges
* Pedro Beltrán
* Marciano Buendía
* José Luis Chinchilla

## Notas
Galería de imaxes da Graña, Ferrol

Santa Rosa de Viterbo da Graña é unha parroquia que se localiza no sur do concello de Ferrol.

Ficheiro:Igrexa de Santo André da Graña.jpg|Igrexa de Santo André da Graña
Ficheiro:Praia da Graña.JPG|Praia da Graña
Ficheiro:A Graña, Ferrol, Galiza.jpg|Vista da Base Naval
Ficheiro:A Graña.JPG|Vista da Graña desde a ría
Ficheiro:Casa da Estrela.JPG|Casa da Estrela
Ficheiro:Casa do Horreo.JPG|Casa do Hórreo
Ficheiro:Horreo na Graña.JPG|Hórreo
Ficheiro:A Graña 1.JPG|Edificios da Estación de Bioloxía Mariña
Ficheiro:Estación de Bioloxía Mariña da Graña.JPG|Estación de Bioloxía Mariña

## Véxase tamén
*Galería de imaxes de Ferrol
Tito Fernández

O nome de **Tito Fernández** pode referirse a varias persoas:

* **Tito Fernández**, director de cine e televisión español (1930 - 2006);
* **Tito Fernández**, cantautor chileno (n. 1940).
Godfrey Kneller

[miniatura|dereita|150px|Retrato de [Sir John Vanbrugh, considerado unha das obras máis finas de Kneller.]]

**Sir Godfrey Kneller**, nado o 8 de agosto de 1646 e finado o 19 de outubro de 1723, foi un artista que traballou como pintor da corte para varios reis ingleses.

## Traxectoria 
Gottfried Kniller naceu en Lübeck, Alemaña. Seu irmán, John Zacharias, tamén se dedicou á pintura establecéndose en Gran Bretaña. Ferdinand Bol e Rembrandt foron mestres seus, e Kneller converteuse no principal pintor de retratos de finais do século XVII e principios do XVIII, tendo retratado a dez monarcas europeos (incluíndo a Lois XIV de Francia).

En 1680 foi nomeado Pintor da Coroa polo rei Carlos II de Inglaterra e armado cabaleiro por Guillerme III de Orange. Ademais concedéuselle o título de baronet (entre barón e cabaleiro) polo rei Xurxo I e dirixiu a *Academia de Pintura e Debuxo de Kneller* (1711-1716) en Great Queen Street, en Londres.

Da súa man saíron outros corenta e oito retratos de políticos destacados e homes de letras, membros do Club Kit-Cat.

Morreu en 1723 a causa dunhas febres. Os seus restos descansan na igrexa de Twickenham, onde traballaba como coadxutor cando a nave central (do século XIV) derrubouse en 1713 e tivo que tomar parte nos plans de reconstrución da mesma.

## Vøexase tamén 
### Ligazóns externas 
* Biografía
El Síndrome del Martes

**El Síndrome del Martes** é un grupo musical catalán formado en 2001. A banda é orixinaria de Badalona (Barcelona). O seu estilo de música é pop rock.

## Membros 
* Jose María Buitrago: Voz, guitarra rítmica.
* Xavi Miliá: Voz, guitarra solista.
* Jonatan Jiménez: Baixo, coros.
* Nando Reyes: Teclados.
* Jordi Miralles: Batería, programacións.

## Discografía 
* *El Síndrome del Martes* (2007)

## Eurovisión 
No ano 2007, TVE organizou a elección do candidato por España en Eurovisión, presentándose 700 artistas de todos os puntos do Estado, moitos deles xa coñecidos, con representación e traballos discográficos xa publicados. El Síndrome del Martes foi un dos grupos entre os 57 semifinalistas, aparecendo na televisión dentro do programa ''Misión Eurovisión' o 3 de febreiro de 2007 interpretando a canción "Mucho mejor" de Los Rodríguez.

No ano 2008, a elección para o representante español en Eurovisión foi levada a cabo mediante votacións populares en MySpace e patrocinado por Televisión Española. El Síndrome del Martes foi un dos 536 participantes, quedando no posto 89 da votación coa canción "Tiempo al tiempo".

## Véxase tamén 
### Ligazóns externas 
* MySpace oficial de El Síndrome del Martes
Tito Fernández (director de cine)

**Ramón Fernández Álvarez**, coñecido como **Tito Fernández**, nado en San Esteban de Pravia, Asturias, o 26 de setembro en 1930 e finado en Ronda (Málaga) o 9 de setembro de 2006, foi un director de cinema español.

O director retratou nas súas películas as obsesións dos españois dos anos 1960 e 70 no máis puro cine comercial da época. Na súa última etapa traballou principalmente dirixindo series para a televisión.

## Series TV 
* *Los ladrones van a la oficina*
* *Cuéntame cómo pasó*

## Filmografía 
* *¡Ahí va otro recluta!* (1960)
* *Margarita se llama mi amor (1961)
* *¡Aquí están las vicetiples!* (1961)
* *Objetivo: las estrellas* (1963)
* *Rueda de sospechosos* (1964)
* *Sor ye-ye* (1967)
* *Las panteras se comen a los ricos* (1969)
* *El señorito y las seductoras* (1969)
* *No desearás al vecino del quinto* (1970)
* *¿Quién soy yo?* (1970)
* *Cateto a babor* (1970)
* *El diablo cojuelo* (1971)
* *Simón, contamos contigo* (1971)
* *El Cristo del océano* (1971)
* *Los novios de mi mujer* (1972)
* *Casa Flora* (1973)
* *Doctor, me gustan las mujeres, ¿es grave?* (1973)
* *Matrimonio al desnudo* (1974)
* *Un lujo a su alcance* (1975)
* *Cómo matar a papá sin hacerle daño* (1975)
* *El adúltero* (1975)
* *Cuando los maridos se iban a la guerra* (1976)
* *Chely* (1976)
* *Ésta que lo es* (1977)
* *La insólita y gloriosa hazaña del cipote de Archidona* (1979)
* *Gay Club* (1981)
* *Las aventuras de Enrique y Ana* (1981)
* *A tope* (1983)
* *El donante* (1985)
* *De hombre a hombre* (1985)
* *La chica de la piscina* (1986)
* *Aquí, el que no corre vuela'' (1992)

## Notas 
## Véxase tamén 
### Ligazóns externas 
* IMDb
Eir

[miniatura|300px|[Menglöð séntase coas nove solteiras, incluída Eir, en Lyfjaberg (1893) de Lorenz Frølich.]]
**Eir** (*"axuda"* ou *"piedade"*) é, na mitoloxía nórdica, unha Ásynjur. Coñecía as propiedades medicinais das herbas e era capaz da resurrección. Só as mulleres podían aprender a arte da curación en Escandinavia. Era boa amiga de Frigg.
Era unha das deusas na montaña Lyfia ("curar con maxia"). Pódese relacionar cos Vanir polo feito de coñecer as propiedades curativas de plantas e herbas.

É mencionada brevemente nas Eddas de Snorri Sturluson e nalgunhas *kenningar*.

## Véxase tamén 
### Outros artigos 
* Lista de deuses xermánicos
Trikala 2000 B.C.

O **Athlitikos Syllogos Trikala 2000 KAE** ou simplemente **AS Trikala 2000 BC** (en grego Α.Σ. Τρίκαλα 2000), foi un equipo profesional de baloncesto grego da cidade de Trikala, Grecia. O Trikala chegou a competir na máxima categoría do baloncesto grego. Non se debe confundir o club co Trikala Aries, equipo da mesma cidade.

## Historia 
A Asociación Atlética de Trikala 2000 foi fundada o 13 de setembro de 1999 da fusión dos dous equipos locais de Trikala, o Danaos e o Sporting. Dende a súa creación, o club ascendeu rapidamente nas ligas gregas. No 2002, tres anos despois da súa fundación, o Trikala acadou o ascenso á liga B do baloncesto grego. En 2006, acadou un novo ascenso á A2 Ethniki. Dous anos despois completaron o seu percorrido ascensor ao gañar a A2 Ethniki na tempada 2007-08 e ascender á máxima categoría do baloncesto grego, a A1 Ethniki. O club superou o récord de vitórias nunha tempada (acadou 24), ao bater o récord anterior, en posesión do Makedonikos BC.

A súa primeira tempada na máxima competición grega tivo un relativo éxito, ao acadar a permanencia nun último partido de liga dramático o 22 de abril de 2009.

## Palmarés 
* **A2 Ethniki**: 1 (2008)

## Véxase tamén 
### Ligazóns externas 
* Perfil en Eurobasket.com
Kolossos Rodou B.C.

O **A.O. Kolossos Rodou** (en grego: Α.Ο. Κολοσσός Ρόδου), coñecido en inglés como **Colossus Rhodes B.C.**, e por motivos de patrocinio como **Kolossos H Hotels**, é un equipo profesional de baloncesto grego da localidade de Rodas, Grecia. O club compite actualmente na máxima categoría do baloncesto grego, a A1 Ethniki. Foi fundado en 1963 dando cabida a outros deportes coma o voleibol e o judo a principios da década de 1980.

## Historia 
Foi o primeiro equipo da rexión do mar Exeo, mais debido ao seu illamento xeográfico non puido disputar competicións a nivel oficial ata o ano 2000, data na que entra como presidente Kostas Kostaridis, quen o inscribe na División B, a terceira en importancia do país, ascendendo en 2003 á A2 Ethniki, e en 2005 finalmente á A1 Ethniki, onde xoga na actualidade.

## Palmarés 
* **Segunda División de Grecia**
** **Campión (1)**: 2005

## Véxase tamén 
### Ligazóns externas 
* Sitio web oficial
* Galanis Sport Data
Ustica

**Ustica**, é unha illa de Italia, situada no Mar Tirreno a 67&nbsp;km ao N.O. de Palermo (Sicilia). Ten unha superficie de preto de 8´65&nbsp;km² cunha circunferencia de 12&nbsp;km, e mide 3´5&nbsp;km de longo por 2´5&nbsp;km de ancho.

Xeoloxicamente afín ás Illas Eolias e de orixe volcánico; presenta un relevo de outeiros, vestixio de antigos volcáns ("Punta Maggiore", 244 m. "Garda di Turchi", 238 m.) que dividen á illa en dúas.

A illa, ademais, é unha das vinte que forman parte da "Reserva Natural Mariña" de Italia, o que a converte nun verdadeiro paraíso para o mergullo. 
## Historia 
Os fenicios habitaron a illa cara ao 1.500 A.C. Na antiga Grecia, foi chamada "Osteodes" (osario) en memoria dos miles de amotinados cartaxineses alí abandonados para morreren de fame no século IV A.C. Os romanos rebautizárono como Ustica, do latín "ustum" que significa "queimada", por mor das súas rocas negras características.

No século VI establécese na illa unha comunidade Beneditina, que foi rapidamente forzada a trasladarse por mor das inminentes guerras entre cristiáns e árabes. No medievo fallaron as tentativas de colonizala por causa de frecuentes incursións piratas, que utilizaron a illa como o seu refuxio.

Só a partir do século XVIII os Borbóns asentaron, esta vez de modo estable, a familias provenientes das Eolias e de Sicilia xunto cun centenar de soldados.

Durante o réxime fascista e ata 1950 Ustica foi utilizada como prisión.

## Ambiente 
A característica natural máis destacada e peculiar e a presenza de numerosas grutas que se abren ao longo das altas costas. Cabe mencionar a: "Grotta Verde", "Grotta Azzurra", "Grotta della Pastizza", "Grotta dell'Ouro", "Grotta delle Colonne". Con todo, ao escasear a auga e os recursos hídricos na illa, ata a vexetación natural é escasa.

Ficheiro:Ustica.jpg|Unha imaxe de Ustica polo serán.
Ficheiro:UsticaFerry.jpg|Ustica vista desde o transbordador.
Ficheiro:Ustica panorama del porto e del paese.jpg|Ustica panorama do porto e da cidade
Ficheiro:Torre Santa Maria ad Ustica.jpg|Torre de Santa Maria preto do porto de Ustica
Ficheiro:Torre dello Spalmatore - Ustica.jpg|Torre da Cruceta - Ustica
Ficheiro:Ustica costa nord.jpg|Ustica costa norte

## Notas
## Véxase tamén
### Ligazóns externas
* Ustica Genealogy
Teodoro I de Rusia

**Teodoro I Ivanovich** (en , *"Fedor I Ivanovich"*), nado o 31 de maio de 1557 e finado o 7 de xaneiro de 1598, foi tsar de Rusia desde 1584 ata 1598.

Foi fillo do tsar Iván o Terrible e de Anastasia Romanovna Zakharina. No ano 1580 contrae matrimonio con Irene Godúnovna irmá de Boris Godunov. Tiña un carácter piadoso e pasou a maior parte do seu tempo rezando.

Ó morrer o seu pai, herdou unha terra destruída polas atrocidades deste, non moi interesado nas tarefas de goberno, deixou esta tarefa ó seu irmán político Boris Godunov. Ó morrer a súa única filla, o tsar caeu nunha gran depresión.

Tras a morte de Teodoro I, remata o goberno da dinastía Rúrika.

## Véxase tamén 
### Bibliografía 
* Heller, Michel (2009): *Histoire de la Russie et de son empire*. París: Editions Flammarion. ISBN 2081235335.

### Outros artigos 
* Dinastía Rúrika
* Tsarato ruso
Kavala B.C.

O **Kavala B.C.** (en grego: Ένωση Καλαθοσφαίρισης Καβάλα, *Enosi Kalathosfairisis Kavalas*), é un equipo profesional de baloncesto grego da cidade de Kavala, que compite na A2 Ethniki, segunda categoría do baloncesto heleno. Disputa os seus partidos no Pavillón Kalamitsa, recinto con capacidade para 1&nbsp;650 espectadores.

## Historia 
O club foi fundado en 2003 coa denominación *Panorama BC*, fusionándose en 2008 co EK Kavala, asumindo o nome deste último. Na tempada 2008-09 rematou a fase regular da A1 Ethniki na décima posición.

## Véxase tamén 
### Ligazóns externas 
* Site oficial 
* Páxina do Kavala en Eurobasket.com
Ilisiakos B.C.

O **Ilisiakos BC** (en grego: Ηλυσιακός Κ.Α.Ε.), é un equipo profesional de baloncesto grego da cidade de Atenas, que compite na Gamma Ethniki, cuarta categoría helena. Disputa os seus partidos como local no Pavillón de Ilissia, con capacidade para 1.700 espectadores.

## Historia 
Forma parte dun club polideportivo creado en 1927, aínda que a sección de baloncesto non se fundou ata 1968. Xogou na A1 Ethniki ata 1988, cando descendeu á A2 Ethniki, onde permaneceu 10 tempadas, descendendo á División B en 1999. Tres anos máis tarde regresou á segunda categoría do baloncesto grego, acadando o ascenso á A1 Ethniki esa mesma tempada, aínda que ao ano seguinte volveu descender. En 2009 recuperou de novo a máxima categoría, tras quedar segundo na clasificación final.

O seu mellor resultado nas diferentes competicións foi en 1995, cando chegou ás semifinais da Copa de Grecia, acabando na cuarta posición.

## Véxase tamén 
### Ligazóns externas 
* Ilisiakos BC Athens - Sitio web oficial 
* Páxina en Eurobasket.com
Río Monongahela

[miniatura|250px|O río Monongahela en [Fairmont, West Virginia no 2006]]
miniatura|260px|Debuxo de 1857 do río Monongahela
miniatura|260px|Comporta Opekiska e represa do río Monongahela cerca de Fairmont, West Virginia, na milla 115

O **Monongahela** (pronunciado , tamén coñecido localmente como *the Mon*, é un río que se acha na Allegheny Plateau, na parte norte de Virxinia Occidental e o oeste de Pensilvania nos EUA. En Pittsburgh, únese ao río Allegheny para formar o río Ohio.

## Notas 
## Véxase tamén
### Ligazóns externas
* Ríos Allegheny e Monongahela en watershedatlas.org (inglés)
Función identidade

Nas matemática, unha **función identidade** é unha función que dá como imaxe de cada elemento o propio elemento.

## Definición 
A función identidade do conxunto X\,\! é a función definida por:

\begin{matrix}
f:&X&\rightarrow&X\\
&x&\mapsto&x
\end{matrix}\,\!

## Exemplos
O gráfico da función identidade f(x)=x \, de  \mathbb{R} en \mathbb{R} é unha recta bisectriz do primeiro e terceiro cuadrante (x=y). Por esa mesma razón é unha función linear.

A función identidade en \mathbb{R}_p^2 (o plano dos reais tomando as coordenadas polares) é a función determinada pola ecuación r=\theta: unha espiral que se afasta da orixe uniformemente no sentido contrario ás agullas do reloxo.

A función identidade en \left \{ 0,1\right \} é a dobre negación, expresada por \not \neg x.

## Véxase tamén 
### Outros artigos
*Función inclusión
Límite

**Límite** pode referirse a:

*Un linde ou fronteira territorial (como o *limes* romano, do que deriva etimoloxicamente a verba *límite*).
*Xenericamente, a calquera **limitación** ou restrición, sexa legal, fiscal, social etc.
**Tamén entendido como *restrición*, en psicoloxía, pedagoxía e socioloxía.
*Na xeografía un límite é a liña ou termo imaxinario que se utiliza para dividir dous ou máis espazos:
**Límite xeodésico: seguindo os meridianos ou paralelos.
**Límite natural: dáse nos accidentes xeográficos, como ríos, cordilleiras, mares etc.
*En matemáticas, un **límite** pode ser un:
** Límite dunha función.
** Límite dunha sucesión.
** Límite dunha rede.
*En física, **límite** pode referirse a:
** O límite de Chandrasekhar
** O límite Greisen-Zatsepin-Kuzmin
*En BDSM, fálase igualmente de límite (BDSM) para referirse ás fronteiras dunha sesión.
Alicudi

**Alicudi** é a máis occidental das oito illas que forman as Illas Eolias, unha cadea volcánica de illas ao norte de Sicilia. A illa está a uns 40&nbsp;km ao oeste de Lipari, ten unha superficie total de 5,2&nbsp;km², e é máis ou menos de forma circular.

## Historia 
miniatura|Vista do porto de Alicudi
A illa foi formada polo agora extinto volcán *Montagnola*, aproximadamente hai uns 150.000 anos. Estímase que o a última erupción tivo lugar hai uns 28.000 anos.

A illa foi poboada xa no século XVII a. C., como demostran algunhas probas arqueolóxicas atopadas deste período. Fragmentos de cerámica da Roma antiga, que datan de moitos séculos máis tarde, pódense atopar na costa oriental da illa.

O nome actual de "Alicudi" é unha corrupción do nome grego antiga de *Ericusa* (Illa de Erica), derivado da planta coñecida como Erica, máis coñecida como o brezo, que aínda crece nas abas da illa. Durante moitos séculos, Alicudi foi o branco de frecuentes incursións de piratas. En consecuencia, a poboación da illa viuse obrigada a buscar refuxio en pequenas casas construídas en socalcos altos, e tamén significa ter unha agricultura moi simple e xunto o cultivo de pexegos foron os fundamentos da modesta economía da illa.

## Demografía 
Hoxe en día hai ao redor de 120 habitantes, que na súa maioría viven da pesca ou da pequena agricultura da illa. Só hai un restaurante na illa, e o menú depende en gran medida do peixe que pescan os pescadores locais, ou o que a subministración de alimentos que trae o hidroplano.

## Notas 
## Ligazóns externas 
*Sobre Alicudi 
*Páxina de turismo das illas Eolias 
*Mapa topográfico da illa
*Alicudi web
César Portillo de la Luz

**César Portillo de la Luz**, nado na Habana o 31 de outubro de 1922 e finado na mesma cidade o 4 de maio de 2013, foi un guitarrista e compositor cubano.

## Traxectoria 
Sendo novo, na década de 1940, canda a outros artistas cubanos da súa xeración foi o pioneiro dun novo ritmo ao que deron en chamar filin, que é unha mestura da canción trobadoresca cubana coa estrutura sintáctica do bolero.

## Véxase tamén 
### Ligazóns externas 
* Breve biografía e letras 
* Entrevista con César Portillo de la Luz
Coupe de l'Espérance

A **Copa da Esperanza**, ''Coupe de l'Espérance'' en francés, foi unha competición francesa de rugby creada pola Union des Sociétés Françaises de Sports Athlétiques en 1915. A causa da primeira guerra mundial, o Campionato de Francia de Rugby non es puido disputar, xa que moitos xogadores víronse directamente implicados no conflito. A Copa da Esperanza xogárona xa que logo os xogadores novos que non foran chamados a filas.

A Copa da Esperanza non se debe confundir co Challenge de l'Espérance creado en 1953.

## Palmarés
## Véxase tamén
### Outros artigos 
* Top 14

### Ligazóns externas 
* A actualidade do campionato de Francia de Rugby  
* Campionato de Francia en itsrugby.com  
* France Rugby
Luis Mariano

**Mariano Eusebio González García**, coñecido artisticamente como **Luis Mariano**, nado en Irún (Guipúscoa) o 13 de agosto de 1914 e finado en París o 15 de xullo de 1970, foi un cantante de orixe vasca. Acadou gran notoriedade como tenor e cantante de operetas e filmes musicais durante das décadas de 1950 e 1960, especialmente en Francia, onde se exiliara coa familia durante a guerra civil española.

## Filmografía 
### Cinema 
* *El Cantor de México* 1956
* *Aventuras del Barbero de Sevilla* 1954
* *La Bella de Cádiz* 1953
* *Violetas Imperiales* 1952
* *El Sueño de Andalucía* 1950

### Teatro 
* ''La Caravelle d'or* 1969
* *Le Prince de Madrid* 1967
* *Visa Pour L'amour* 1961
* *Le Secret de Marco Polo* 1959
* *Le Chanteur de México* 1958
* *Chevalier du cial* 1955
* *Andalousie* 1947
* *La Belle de Cadix* 1945

## Notas 
## Véxase tamén 
### Ligazóns externas 
* Página web oficial 
* Páxina sobre Luis Mariano 
* vídeo de *Violetas Imperiales''
Salvador García Ruiz

**Salvador García Ruiz**, nado en 1963 en Madrid e un guionista e director de cine español. Está licenciado en Ciencias da Información (Imaxe e Son) pola Universidade Complutense de Madrid.

## Filmografía 
### Guión 
* *Cachorro* (2004), dirixida por Miguel Albaladejo.

### Dirección e guión 
* *Las voces de la noche* (2003, baseada na novela de Natalia Ginzburg)
* *El otro barrio* (2000, baseada na novela de Elvira Lindo)

### Dirección 
* *Páginas de una historia, Mensaka* (1997, baseada na novela de José Ángel Mañas)
A Picota

O termo **A Picota** pode referirse a:

*Unha **picota** é unha columna de pedra nun lugar público. 

Como topónimo, pode referirse a:

;En Galiza
***A Picota**, lugar da parroquia de Abegondo, no concello de Abegondo;
***A Picota**, lugar da parroquia de San Pedro de Benquerencia, no concello de Barreiros;
***A Picota**, lugar da parroquia de Lestedo, no concello de Boqueixón;
***A Picota**, lugar da parroquia de Meirama, no concello de Cerceda;
***A Picota**, lugar da parroquia de Xesteda, no concello de Cerceda;
***A Picota**, lugar da parroquia de Laiosa, no concello do Incio;
***A Picota**, lugar da parroquia de Mazaricos, no concello de Mazaricos;
***A Picota**, lugar da parroquia de Perbes, no concello de Miño;
***A Picota**, lugar da parroquia de Vilanova, no concello de Miño;
***A Picota**, lugar da parroquia de Amil, no concello de Moraña;
***A Picota**, lugar da parroquia de Oia, no concello de Oia;
***A Picota**, lugar da parroquia de Oleiros, no concello de Oleiros;
***A Picota**, lugar da parroquia de San Xulián de Vigo, no concello de Paderne;
***A Picota**, lugar da parroquia de Anllóns, no concello de Ponteceso;
***A Picota**, lugar da parroquia de Bardaos, no concello de Tordoia;
***A Picota**, lugar do barrio do Couto, na zona urbana de Narón.

## Véxase tamén
### Outros artigos
Feijoada Acidente?

***Feijoada Acidente?*** é o nome dun par de álbums dos brasileiros Ratos de Porão sobre versións de temas do Rock.

Lanzado pola Roadrunner Records, o álbum contén dúas versións, unha con covers de bandas punks brasileiras e outra con bandas punks internacionais. A versión nacional tamén contén cancións dos propios Ratos.

O título é unha parodia de *The Spaghetti Incident?*, disco do Guns N' Roses, lanzado na época, que tamén contiña versións doutros grupos.

## Cancións
### Nacional
#"Câncer" (Hino Mortal) - 01:41
#"Olho de Gato" (Olho Seco) - 00:59
#"Lobotomia" (Lobotomia) - 01:09
#"John Travolta" (AI-5) - 01:47
#"Não Podemos Falar" (Ratos de Porão) - 00:35
#"Desemprego" (Fogo Cruzado) - 01:40
#"Capitalismo" (Psychic Possessor) - 01:25
#"A Bomba" (Ratos de Porão) - 00:13
#"Falsa Liberdade" (Olho Seco) - 01:05
#"Tô Tenso" (Patife Band) - 02:27
#"Buracos Suburbanos" (Psykóze) - 01:34
#"Corrupção" (Ratos de Porão) - 01:01
#"Papai Noel" (Garotos Podres) - 01:29
#"Medo de Morrer" (Inocentes) - 01:08
#"O Dotadão Deve Morrer" (Cascavelletes) - 02:31
#"Só Pensa em Matar" (Ratos de Porão) - 01:27
#"Os Ratos" (Anarkólatras) - 01:27
#"Classe Dominante" (Restos de Nada) - 01:27
#"Direito de Fumar" (Ratos de Porão) - 02:53
#"Nós Somos a Turma" (Ratos de Porão) - 02:08

### Internacional
#"Fuck Off and Die" (Chaotic Dischord) - 01:05
#"Private Affair" (The Saints) - 01:50
#"Pure Hate" (Poison Idea) - 01:37
#"Servizio Militare" (Eu's Arse) - 02:43
#"Big Women" (G.B.H.) - 01:42
#"Bad Guy Reaction" (Rezillos) - 02:04
#"Police Story" (Black Flag) - 01:29
#"Spräckta Snutskallar" (Shitlickers) - 00:40
#"Raped Ass" (Anti-Cimex) - 01:03
#"Red Tape" (Circle Jerks) - 00:49
#"Suspect Device" (Stiff Little Fingers) - 02:03
#"Mucha Policía, Poca Diversión" (Eskorbuto) - 01:39
#"In My Eyes" (Minor Threat) - 02:49
#"Aloha, Steeve and Danno" (Radio Birdman) - 03:30
#"Kität on Natisisikoja" (Kaaos) - 00:54
#"Rajoitettu Ydinsota" (Rattus) - 01:05
#"Yeah Yeah Yeah!" (The Vibrators) - 01:15
#"Insight" (Dead Kennedys) - 01:41
#"1983" (Inferno) - 01:10
#"Catholic Boy" (Dead Boys) - 02:43
#"Out of Order" (Disorder) - 03:34

## Participacións
*João Gordo - voz
*Jão - guitarra
*Pica-Pau - baixo
*Boka - batería
Benetton Rugby

O **Benetton Rugby** é un equipo de rugby italiano con sede na cidade de Treviso (Véneto). O nome do club é, desde 1979, debido ao seu partrocinador, a compañía de moda Benetton. O equipo participa actualmente no Pro14, unha competición profesional que agrupa equipos de Gales, Escocia, Irlanda, Italia e Suráfrica. Até o ano 2010 o equipo competiu no Super 10, a máxima categoría do rugby transalpino. Nesta última competición, o Benetton conseguiu desde a súa fundación en 1932 quince títulos nacionais.

O equipo de Treviso ten achegado unha gran cantidade de xogadores á , como por exemplo Alessandro Zanni e Leonardo Ghiraldini. Por outra banda, o erquipo ten utilizado moitos xogadores estranxeiros, incluído os campións do mundo Craig Green, John Kirwan e Michael Lynagh. O club xoga os seus partidos como local no Stadio Comunale di Monigo, un recinto inaugurado en 1973 con capacidade para 6.700 espectadores.

## Historia 
O Treviso Rugby foi fundado en 1932. Gañou o seu primeiro título en 1956, cando gañou a liga italiana, este foi o primeiro dos moitos éxitos do club. Durante a década dos '70, o club gañou a súa primeira Copa en 1970, e outra liga en 1978. O ano anterior Benetton convertérase no principal espónsor, chamándose o club dende aquela Benetton Rugby Treviso. Gañou a competición doméstica dúas veces nos anos '80, unha no 83 e outra no 89, e dous anos despois se proclamaría novamente campión (1992).

En 1995 o rugby converteuse nun deporte profesional. O Benetton Treviso competiu na Heineken Cup 1995/96, a tempada inaugural das competicións europeas de rugby. O Benetton Treviso xogou dous partidos na competición, gañando un e perdendo o outro. A seguinte campaña xogaron catro partidos na Copa de Europa de rugby, gañando unicamente un partido. Volveron gañar a Liga Italiana en 1997. Na tempada 1998/99 da Heineken Cup o equipo conseguiu gañar tres partidos, todo un éxito para eles.

O Benetton Treviso dominou as ligas italianas en títulos. Gañaron a Copa de Italia en 1998, ao igual que a liga, que tamén gañaron en 1999, 2001, 2003, 2004, 2006, 2007 e 2009. O Benetton Treviso competiu na European Challenge Cup nas tempadas 2000-01 e 2002-03. Gañou a metade dos seus partidos na Copa de Europa de rugby 2004-2005, mais na Copa de Europa de rugby 2007-2008 unicamente puideron gañar un partido fronte aos Newport Gwent Dragons. Conseguiu a súa vitoria europea máis importante na tempada 2009–10 da Heineken Cup, ao derrotar ao campión do Top 14 francés, o Perpignan por 9–8 en Treviso.

## Elenco 
Os seguintes son os xogadores dos Treviso para o Pro14 de 2019−20.

## Premios e distincións 
* **Liga Italiana de Rugby:**
** Campións: 1956, 1978, 1983, 1989, 1992, 1997, 1998, 1999, 2001, 2003, 2004, 2006, 2007, 2009, 2010
* **Copa de Italia:**
** Campión: 1970, 1998, 2005

## Estatísticas 
### Pro12 
### Pro14 
### Challenge Cup 
### Champions Cup 
## Notas 
## Véxase tamén 
### Outros artigos 
* Pro14

### Ligazóns externas 
* Páxina web oficial
Section Paloise

O **Section Paloise** é un equipo de rugby francés da cidade bearnesa de Pau, nos Pireneos Atlánticos, que compite na Pro D2, a segunda categoría do rugby francés. Ademais da sección de rugby consta doutras seccións deportivas: boxeo, esgrima, karate, kendo, tenis de mesa e pelota vasca.

## Historia 
O club foi fundado en 1902 como Section Paloise de Ligue Girondine e foi renomeado Section Paloise en 1905. Xoga os seus partidos como local no Stade du Hameau cunha capacidade para 13.819 espectadores. Visten de branco e verde e está patrocinado por *Total*.

Na década de 1920, o rugby converteuse no deporte rei en Francia, e o Section Paloise conseguiu gañar o campionato dese país en 1928. Mais o Section Paloise tivo que esperar ata a fin da segunda guerra mundial para poñer de novo a súa pegada no palmarés do Campionato (1946).

Logo de anos de seca, o club volveu ser campión ao erguer o Escudo de Brennus en 1964.

Grazas a unha nova xeración de adestradores e xogadores, o Section Paloise conseguiu devir unha referencia do rugby francés e europeo entre 1996 e 2000.

Ao final da tempada 2004-05, o Pau superou o play-off fronte ao Aurillac, conseguindo permanecer no Top 14 unha tempada máis. Actualmente o club compite no Top 14.

## Palmarés 
* **Campionatos de Francia
** Campión: 1928, 1946 e 1964
* **Challenge Yves du Manoir**
** Campión: 1939, 1952 e 1997
* **European Challenge Cup**
** Campión: 2000
* **Rugby Pro D2'''
** Campión: 2015

## Resultados nas finais 
### French championship 
### Challenge Cup 
## Véxase tamén 
### Ligazóns externas 
* Site oficial do club
Teorema de Rolle

dereita|miniatura|200px|Teorema de Rolle
En matemáticas, o **teorema de Rolle**,   afirma que dada unha función continua f  nun intervalo fechado [a,b] e que sexa diferenciábel en (a,b), se f(a)=f(b) entón existe algún punto c en (a,b) tal que f'(c)=0.\,

Noutras palabras, se unha curva ten un punto inicial e outro final á mesma altura, nalgún punto ten que existir unha tanxente horizontal. Nótese tamén que c será un máximo ou un mínimo e non ten porque ser único.

## Historia 
Atribúese ao matemático indio Bhāskara II (1114–1185) o coñecemento deste teorema . En 1691, Michel Rolle publicou a primeira demostración formal coñecida. En 1834, o alemán Moritz Wilhelm Drobisch e o italiano Giusto Bellavitis en 1846 foron os primeiros en usar o nome de «teorema de Rolle».

## Véxase tamén 
### Ligazóns externas 
* Teoremas de Rolle e do valor medio
Intervalo (matemáticas)

Na análise matemática, denomínase *intervalo* a todo subconxunto conexo *I* da recta real *R* localizado entre dous extremos indicados *a* e *b*, podendo ou non estar os extremos incluídos no mesmo *I*. Nótese tamén que un dos extremos ten que ser inferior ao outro, *a ≤ b*. Se *a=b*, entón o intervalo é un conxunto baleiro.

## Notación 
Para representar intervalos empregamos os corchetes e os parénteses segundo sexan fechados ou abertos, estean incluídos os extremos *a* e *b* ou non:
* ]a,b[ = (a,b) = \{x\in\mathbb{R}: a**Intervalo aberto**
* [a,b[ = [a,b) = \{x\in\mathbb{R}: a\leq x**Intervalo fechado-aberto** ou semiaberto/semifechado
* ]a,b] = (a,b] = \{x\in\mathbb{R}: a**Intervalo aberto-fechado** ou semiaberto/semifechado
* [a,b] = [a,b] = \{x\in\mathbb{R}: a\leq x\leq b\}\,**Intervalo fechado**

Pódese escoller entre pór unha paréntese ou un corchete invertido nos intervalos abertos ou semiabertos. Nos fechados só cabe usar os corchetes dereitos. No medio adóitase poñer unha coma.

Nótese tamén que os intervalos poden ser infinitos se lle miramos a súa lonxitude, o espazo métrico da recta real que diferencian as estremeiras se algunha destas é - \infty ou + \infty. Neste caso os extremos trátanse como abertos.

* ]- \infty,b[ = (- \infty,b) = \{x\in\mathbb{R}: - \infty
* [a,+ \infty[ = [a,+ \infty) = \{x\in\mathbb{R}: a\leq x
* ]- \infty,b] = (- \infty,b] = \{x\in\mathbb{R}: - \infty

Un intervalo aberto ou cerrado (pero non semiaberto) de lonxitude finita pódese definir a partir do seu **centro** e do seu **radio**. Se I = (a, b), o seu centro é x_0 = (a + b)/2, e o seu radio é r = |b - a|/2, entón I (x_0, r) é un intervalo aberto de centro x_0 e radio r>0 que define o intervalo (x_0 - r, x_0 + r). Neste caso temos unha bóla aberta, mais se considerásemos do intervalo fechado [a, b] un intervalo centrado I [x_0, r], equivalente a [x_0 - r, x_0 + r], falamos de bóla fechada.

O intervalo centrado de prescinde do centro, denomínase intervalo reducido a anótase I* = (x_0, r), sendo igual a I = (x_0, r) - \{ x_0 \}.

## Clasificación 
Pódense clasificar os intervalos segundo as súas características topolóxicas (intervalos abertos, fechados e semiabertos) ou segundo as súas características métricas (a súa lonxitude: nula, finita non nula, ou infinita).

Aquí están todos os casos posibles, con *a* ≤ *b*, e *x* pertencente ao intervalo, sendo *l* a lonxitude:

## Véxase tamén 
*Contorno
*Valor absoluto
Ramiz Alia

**Ramiz Alia**, nado en Shkodër o 18 de outubro de 1925 e finado en Tirana o 7 de outubro de 2011, foi un político albanés, presidente do país entre 1985 e 1992. Alto dirixente do Partido do Traballo de Albania, chegou a ser membro do seu Politburó e secretario do Comité Central. En 1985 foi escolleito Presidente da Asemblea do Pobo (Parlamento) e polo tanto, Xefe do Estado.

Ao falecer Enver Hoxha en 1985, sucedeuno como secretario xeral do PTA, polo que se converteu no máximo dirixente de Albania. A pesar de afirmar no funeral de Hoxha que *Albania será sempre forte, sempre vermella, como ti a deseaches, camarada Enver*, levou a cabo unha serie de reformas que culminaron coa privatización da economía e a convocatoria de eleccións multipartidistas en 1991.

Tralo triunfo do Partido Socialista de Albania (refundación do antigo Partido do Traballo de Albania) foi escolleito Presidente da República, pero dimitiu en 1992 tras unha folga xeral. Ese mesmo ano foi detido e acusado de xenocidio e crimes contra a humanidade, permanecendo no cárcere até 1997.
Monaco-Ville

miniatura|Localización de Mónaco-Ville no Principado.
**Monaco-Ville** (do francés: *Cidade de Mónaco*) é un barrio de Mónaco que abrangue a zona máis vella do Principado, onde se atopa o recinto amurallado do Principado, o Palacio do Príncipe de Mónaco, a Catedral de San Nicolao e o Museo Oceanográfico. A súa poboación está estimada en 1.151 habitantes.

## Descrición 
Monaco-Ville, tamén coñecida "Le Rocher" (*A Rocha*), é un dos tres tradicionais barrios de Mónaco, sendo os outros La Condamine e Monte Carlo. Con todo, en termos administrativos actuais, é unha do dez circunscricións.

É unha vella cidade fortificada, situada sobre un promontorio rochoso que se estende cara ao mar Mediterráneo. O antigo nome de Monaco-Ville era *Monoecus*. Neste barrio atópase o Palacio do Príncipe, e preto do mesmo a Cathédrale de Monaco, unha edificación románica-bizantina que contén os restos dalgúns príncipes. Ademais atópase o Museo Oceanográfico de Mónaco, o cal foi fundado en 1910 por Alberte I, chegando a estar baixo a dirección de Jacques-Yves Cousteau. Unha das construcións máis antigas do Principado, a Capela da Misericoria, obra de 1639, é famosa por ser o punto de partida das procesións relixiosas por parte dos habitantes na véspera do Venres Santo.

A pesar de estar localizado nun dos países máis densamente poboados, Monaco-Ville permanece como unha vila medieval, sendo a maioría das súas rúas peonís.

## Véxase tamén 
### Ligazóns externas 
* Información de Monaco-Ville
Celbridge

**Celbridge** en inglés ou **Cill Droichid** en irlandés, é unha vila próxima ao río Liffey, na provincia de Leinster, no Condado de Kildare, Irlanda. Está situado a 22 quilómetros de Dublín, e ten unha poboación aproximada de 20,000 habitantes.

Nos últimos anos Celbridge experimentou un forte crecemento, aínda que a meirande parte dos servizos e o entretemento da cidade encóntranse en “main street” (a rúa principal). De feito, Celbridge é o municipio máis grande de Irlanda que ten só unha rúa. Aínda que aumentou de tamaño, non ten novas rúas "streets", senón "roads", moito máis pequenas e de menos importancia.

O nome de Celbridge deriva do gaélico "Cill Droichid", algo así como "A igrexa pola ponte". En ocasións foi denominada Kildrought en inglés. 
miniatura|esquerda|250px|Igrexa Católica en Celbridge

## Lugares de interese
A vila de Celbridge é moi coñecida porque nela se encontra a casa de Castletown. Castletown House atópase en "main street", e é coñecida como a casa máis grande de Irlanda, contruída en 1722. Entroutros, ten unha enorme sala de 80 pés elegantemente decorada e unha impresionante escaleira principal no vestíbulo, de viga voladiza e feita con pedra de Portland.

"Connolly's Folly" ou "The Obelisk" (o obelisco) é unha estrutura obelística achegada a Castletown House, construída en 1739. Mide 42 metros de alto e está decorada con formas de piedra.

## Personaxes públicos
Celbridge foi lugar de residencia de Vanessa Van Homrigh, a amante de Jonathan Swift, o famoso escritor irlandés, autor de *As viaxes de Gulliver*.

Sir Arthur Guinness, fundador da empresa cervexeira que leva o seu nome, tamén naceu nesta localidade.

Damien Rice, gran figura da música irlandesa actual, é de Celbridge, ao igual que a banda Bell X1.

## Ligazóns
* Sitio Oficial (en inglés)
La Condamine

**La Condamine** é o segundo distrito máis antigo de Mónaco, logo de Monaco-Ville, actualmente é un dos dez barrios nos que se atopa dividido o Principado de Mónaco. Está situada ao noroeste do país, ao redor do porto de Mónaco, cuxo verdadeiro nome é Porto de Hércules.

## Xeografía 
### Localización en Mónaco 
Por definición ampla, é un dos catro *barrios* tradicionais. Pero, máis especificamente é un dos dez modernos "Distritos de Mónaco", a súa área tradicional incluía tamén os modernos distritos de Moneghetti, Les Révoires e La Colle.

## Historia e características 
Foi fundada en 1297 e o seu nome provén da Idade Media, facendo referencia á *terra cultivable* que se atopa aos pés dun pobo ou dun castelo. Hoxe en día o porto de Mónaco e un próspero distrito financeiro dos que 0.052&nbsp;km² se atopan na Condamine, logo dunha recente ampliación do Porto de Hercules que se completou en 2010.

Ten 16.213 habitantes segundo o censo de 2000, e entre os seus atractivos atópanse o mercado municipal da Praza de Armas ou a rúa Princess Caroline, peonil e con grande actividade comercial. Tamén se destaca a capela de Santa Devota, construída no século XI e restaurada no século XIX, onde se celebran todos os 27 de xaneiro cerimonias na súa memoria.

O Gran Premio de Mónaco no Circuíto de Mónaco comeza na Condamine no bulevar Alberte I e entra en Monte Carlo antes de regresar ao distrito.

O iate que pertence ao Príncipe de Mónaco polo xeral atraca no gran porto da Condamine, Porto Hércules.

O complexo deportivo municipal da Condamine, o Estadio Náutico Rainiero III consiste nunha piscina olímpica climatizada de auga salgada, trampolíns, e un escorregadoiro. A piscina convértese nunha pista de xeo de decembro a marzo.

A única estación de tren de Mónaco, a Gare de Monaco-Monte-Carlo atópase na Condamine. 

## Notas
Fontvieille, Mónaco

**Fontvieille** é un dos dez barrios do principado de Mónaco. É unha área recentemente construída sobre uns terreos gañados ao Mediterráneo durante os anos 70. Ten unha poboación de 3.300 habitantes nunha área de 0.32&nbsp;km².

En Fontvieille sitúase o Stade Louis II, que serve como estadio do AS Monaco FC, club de fútbol que xoga Ligue 1 de Francia; no estadio atópanse as oficinas da International University of Monaco (IUM). O estadio tamén alberga a Supercopa de Europa de fútbol, un evento anual entre os gañadores das dúas principais competicións da UEFA, a Champions League e a UEFA Cup. O distrito dispón dun heliporto, provisto de frecuentes ligazóns co aeroporto de Niza na veciña Francia, desde a cal se ten conexións directas a Nova York, Londres e outros importantes destinos de Europa.
Larvotto

**Larvotto** é un dos dez barrios de Mónaco, así como o nome de la principal praia do Principado. É unha circunscrición electoral de Mónaco, posúe 32,84 hectáreas de superficie e unha poboación segundo o censo de 2000 de 5.443 habitantes.
Saint Michel, Mónaco

**Saint Michel** era unha área residencial de Monte Carlo no principado de Mónaco, sendo agora un dos dez barrios do Principado e unha nova circunscrición electoral. Posúe 14,22 hectáreas de superficie e ten unha poboación de 3.907 habitantes segundo o censo de 2000.
Saint Roman

**Saint Roman** (ou *La Rousse/Saint Roman*) é un dos máis pequenos e máis setentrional distrito do principado de Mónaco. É unha circunscrición electoral administativa, e foi unha subdivisión do tradicional distrito de Monte Carlo. É o sétimo distrito de Mónaco, Atópase próximo á zona da praia Larvotto, posúe 10,52 hectáreas e 3.223 habitantes segundo o censo realizado no ano 2000.
La Colle, Mónaco

**La Colle** é un dos 10 distritos ou barrios do Principado de Mónaco e unha circunscrición electoral administrativa (o número 7), foi parte do distrito de La Condamine, do que se segregou. Posúe 18,80 hectáreas (ou o que é o mesmo 0,1880 km²) e 2.822 habitantes segundo o censo do ano 2000.
Les Révoires

**Les Révoires** é un distrito do Principado de Mónaco, unha circunscrición electoral administrativa, e parte do distrito de La Condamine. Unha parte no camiño situado neste barrio, coñecido como o Chemin des Révoires, é con 161 metros o punto máis alto do Principado.

No distrito sitúase o Xardín Exótico de Mónaco, creado polo Príncipe Alberte II. A inclinación que caracteriza ao distrito prové de vistas da Rocha de Mónaco e o Mediterráneo.
Moneghetti

miniatura
**Moneghetti** é un dos dez barrios de Mónaco e unha circunscrición electoral e administrativa, sendo nun pasado parte do tradicional distrito de La Condamine. Moneghetti atópase situado na fronteira norte-central do país, e delimita coa veciña cidade francesa de Beausoleil, ao igual que o barrio monegasco de Fontvieille.

O distrito destaca pola súa inclinación, debido a que está situado nunha área onde os Alpes descenden directamente até o Mediterráneo. Nel está a igrexa do Sagrado Corazón e a base da Asociación de Guías e Scouts de Mónaco.
Le Portier

**Le Portier** é un novo distrito previsto no Principado de Mónaco planificado para o ano 2014. Terá unha extensión de 27 hectáreas. A superficie do Principado de Mónaco pasará dos actuais 1,97&nbsp;km² aos previstos 2,24&nbsp;km². A poboación do distrito será de preto de 3.400 habitantes. Construirase entre a zona do Porto de Hércules e a praia de Larvotto, xunto ao Forum Grimaldi e nel irán á parte de vivendas, edificios administrativos e museos.
Clifden

**Clifden** (en irlandés: *An Clochán*) é unha vila de Connemara, no Condado de Galway, na provincia de Connacht, ao Oeste de Irlanda.

## Xeografía 
A cidade máis grande de Connemara atópase entre a costa do océano Atlántico e o terreo escabroso das Montañas ao lado do Río Owenglen.

## Historia 
Clifden é unha das últimas vilas construídas en Irlanda. John D’Arcy fundouno no século XIX nunha tentativa por atraer o comercio á zona.

Pola situación de Clifden ao lado do río e o océano Atlántico, a vila creceu rapidamente ata acadar a prosperidade na pesca. Ademais, a situación xeográfica da vila permítelle ser un lugar de turismo pola súa paisaxe de auga e montañas.

Na década de 1840, Clifden sufriu moitas dificultades a causa da fame. Moitas persoas morreron, o negocio perdeuse, e a vila quebrou. Porén, a vila puido reedificarse con subvencións estatais e volveu ser unha área próspera.

Clifden converteuse nunha vila de importancia na década de 1900, cando Guglielmo Marconi construíu o primeiro servizo radiofónico fixo que conectaba Europa con América do Norte.

## Relixión 
miniatura|250px|O centro de Clifden dominado pola igrexa
Clifden encóntrase dentro da Diocese Católica de Tuam e da Diocese de Tuam, Killala e Achonry da Igrexa de Irlanda e o seu Omey Union Parroquial. Clifden ten dúas igrexas: St. Joseph's (católica) e Christ Church (anglicana).

## Acceso 
Situado a menos de 77&nbsp;km dende Galway pola estrada N59, conta con servizos de autobús que conectan Galway e Clifden.

## Turismo 
A situación da vila preto do océano e as montañas atrae a moitos turistas cada ano. A vila ofrece moitas oportunidades para ir de excursión. Tamén, ofrece moitas tendas, bares, restaurantes e locais, e hoteis para os turistas.

A bandeira de México ondea no centro da vila honrando a John Riley e ao seu Batallón de San Patricio, que serviron nas Forzas armadas de México na Guerra de Intervención estadounidense.

## Lugares de interese 
[miniatura|250px|Clifden dende [Twelve Bens]]
* Twelve Bens.
* Connemara National Park.
* Abbazia di Kylemore.
* Castelo Ballynahinch.
* Sky Road.
* Derrygimlagh Bog .
* Inishbofin.
* Slyne Head Lighthouse.
* Omey Island.

## Eventos 
* En agosto hai unha exhibición dos cabaliños de Connemara.
* En setembro hai un festival de obras de arte.
* Carreiras de cabalos.

## Ligazóns 
* https://web.archive.org/web/20110721124240/http://clifden.galway-ireland.ie/ (en inglés)
* http://www.connemara.ie/connemara/clifden/ (en inglés)
* http://www.absoluteastronomy.com/topics/Clifden (en inglés)
Montecarlo

miniatura|Casino de Montecarlo
**Montecarlo** (en francés: *Monte-Carlo*, en monegasco: *Monte-Carlu*) é un barrio do principado de Mónaco, coñecido polo seu casino. Aínda que en moitas ocasións se pense que Montecarlo é a capital de Mónaco, isto non é así, xa que todo o Principado é a súa propia capital ao ser unha cidade-estado.

Tamén é coñecido o barrio por acoller o Circuíto de Mónaco, no que ten lugar o Gran Premio de Mónaco de Fórmula 1. Outro lugar de fama é o Casino de Montecarlo.

Tamén é sede desde 1952 do "Reinsurers Rendez-Vous", a reunión anual máis antiga e famosa da industria reaseguradora que se realiza na primeira semana de setembro.

Montecarlo desde hai décadas é un lugar de reunión de membros da realeza, así como de grandes estrelas de cine.

## Historia 
miniatura|Distrito de Montecarlo en vermello.
Fundado en 1866 foi nomeado así na honra do príncipe reinante da época, Carlos III de Mónaco. Na década de 1850 a familia reinante de Mónaco estaba case en quebra, como consecuencia da perda de dúas cidades que proporcionaban a maior parte dos ingresos do Principado cos seus cultivos de limón, laranxa e aceite de oliva. Nesta época unha serie de pequenas cidades en Europa estaban crecendo en prosperidade con establecementos de xogo, como por exemplo a alemá Baden-Baden, así que en 1856, Carlos III deu unha concesión a Napoleón Langlois e Albert Aubert para establecer unha instalación de baños de mar para o tratamento de diversas enfermidades e construír un casino de estilo alemán en Mónaco.

O barrio de Montecarlo foi atendido por tranvías de 1900 a 1953, que unían varias partes do Principado. En 2003 foi rematado no barrio un novo peirao de cruceiros.

## Notas 
## Véxase tamén 
* Mónaco

### Ligazóns externas 
* Portal de Monte Carlo
* Turismo de Mónaco